Unidan

Ben Eisenkop, bedre kjent fra sitt Reddit-pseudonym Unidan, er en amerikansk økolog. Han ble populær på det sosiale nettstedet Reddit som «den engasjerte biolog» som svarte på spørsmål og forklarte begreper knyttet til biologi og økologi før han ble utestengt. Han ble utestengt fra nettstedet pga valgfusk. Ved hjelp av flere skjulte kontoer ville han øke populariteten av egne innlegg og, redusere populariteten av sine konkurrenters innlegg.

Bakgrunn 
Eisenkop tok sin bachelorgrad i biologi og miljøvitenskap ved Binghamtonuniversitetet i Vestal, New York. Der studerte han til doktorgrad i perioden 2011 til 2018, men forlot studiene før oppnådd doktorgrad. Han jobbet som lærerassistent ved avdelingen for biologiske fag ved Binghamtonuniversitetet, og underviste i biologi, økologi og miljøvitenskap. Han utførte doktorgradsarbeid på økosystemøkologi, og forsket på hvordan sammenstimlinger av kråker i New York påvirket lokalmiljøet.

Karriere 
Eisenkop har skrevet artikler for Mental Floss. Han har vært lærerassistent i Biologi 117: Innføring i Organismer, og Befolknings- og miljøstudier 101: Miljø og Mann/kvinner: Et Økologisk Perspektiv, og er hjelpeinstruktør på et kurs i dyreatferd med professor Anne Clark, og har vært involvert i å studere sammenstimlinger av kråker i New York, ved å spore dem over hele staten og overvåke deres innvirkning på miljøet. Han er også bidragsyter til en kommende bok "Great Adaptations," som forklarer evolusjonskonsepter til barn. I april 2014 var Eisenkop vert for en TEDx med Binghamtonuniversitetet, "Alternative Futures of Science Funding"

Reddit 
Eisenkop, under pseudonymet Unidan, hadde svart på biologirelaterte spørsmål på Reddit i flere år da en  («AMA», et spørsmål-og-svar-arrangement på Reddit) han deltok i i 2013, nådde forsiden av Reddit. Deretter steg populariteten hans, og han ble en av de mest gjenkjennelige Reddit-brukere. Eisenkops popularitet og synlighet på Reddit gav ham mange realfagligrelaterte jobbtilbud, for eksempel Mental Floss.

I juli 2014, ble Eisenkops Unidan-konto utestengt fra Reddit for bruk av alternative «sock puppet»-kontoer. Kontoene ble brukt til å «upvote» hans egne bidrag, og «downvote» bidrag fra andre brukere som ble skrevet omtrent på samme tid, og som potensielt ville dra oppmerksomheten bort fra hans egne. Han brukte også kontoene under diskusjoner der han stemte på sine egne kommentarer og stemte ned kommentarer fra brukerne han debatterte med. Reddit community manager Alex Angel (cupcake1713) beskrev Unidans handlinger som "ganske åpenbar stemmemanipulering, som er i strid med nettstedets regler", og The Daily Dot skrev at «Unidans fall plasserer ham på en liste over priviligerte brukere strømmebrukere som har misbrukt sin innflytelse på Reddits system til egen fordel.»

Referanser

Eksterne lenker 
  UnidanX på Reddit

Økologer fra USA